**MRAVI U TRAVI**

Prijedlozi aktivnosti za djecu i roditelje.

1. PJESME, PRIČE, BROJALICE

 **Mrav**

Mrav,mrav čitav dan

provodi u travi

Mrav, mrav živ i zdrav

radiša je pravi

Pun vrlina , uzor svima

sve ga priče hvale

Pa se pitam da li ima

kakve mane male

Sta li radi kad ne radi

kada nema žita

Da li ikad , sam po polju

Bar malo skita..

<https://youtu.be/9JWe3cjWaUM>

**Brojalica „Kiša pada“**

****

**Znatiželjni mrav**

 Jedan je mali mrav bio strašno znatiželjan. Livada na kojoj je živio bila mu je već dobro poznata i želio je vidjeti nešto novo. No, bilo mu je strogo zabranjeno napuštati cvijeće, travke i ostale mrave s kojima je živio.-Stalno samo na našoj livadi. Kada ću vidjeti ostali svijet? – pitao je mamu.-Što ćemo tamo? – odgovorila je ona. – Ovdje je ljepše nego u svijetu.-Pazi dobro, sine! – strogo je rekao tata. – Ti si samo mali mrav koji bi se izgubio u nepoznatom, travnatom svijetu. On nije bio zadovoljan odgovorom pa se povukao na svoj omiljeni cvjetić. Prepustio se maštanju i zadrijemao. Tada se odnekuda stvorila plavokosa djevojčica i ubrala cvijet nakojem se nalazio mravić. Odnijela ga je svojoj kući. Čega tu sve nije bilo!? Sve je bilo novo i sasvim drugačije od njegove livade. Mali je mravmogao istraživati novi svijet do mile volje. Stekao je i nove prijatelje. Najdraži su mu bili plišani medvjedić i lutka Barbie. Ali navečer, kada je trebalo krenuti na počinak, on se rastužio. – Gdje ću spavati? – pitao je. Nigdje nije vidio travku koja bi ga uljuljala u san. Nije niti čuo ptice koje bi mu pjevaleuspavanku. - Mama! – zaplakao je i probudio se. Tu na njegovoj livadi sunce je toplo sjalo i rosa pozivala na umivanje. Bio je sretan što je sve bio samo san. Još je jednom protrljao oči i rekao mami i tati: - Bili ste u pravu. Kod kuće je ipak najljepše.

Đurđica Stuhlreiter



2. AKTIVNOST KOJE MOŽETE RADITI S DJECOM

* otiskom prsta umočenog u boju otiskivati mrave i bojom/flomasterom /olovkom/olovkom u boji/pastelom crtati noge.



* otiskivati mrave temperom uz pomoć gotovih spužvica okruglog oblika, ili ih možete sami izrezati iz spužve za pranje posuđa



* izrađivati mrave od plastelina



* izrađivati jednostavne lutke mrava od rola papira i kartona za jaja



<https://i.pinimg.com/564x/2c/e7/d9/2ce7d97ab7f32a1bb60ce4eb728631d6.jpg>



<https://i.pinimg.com/236x/50/72/03/507203b48163b3bfafe2426e9fbd70b7.jpg>

* igrati glazbenu igru „Mravi“

Potrebna vam je rukavica koja će biti tijelo mrava i loptica za glavu, može biti i od čarape ili samo zalijepite oči od krpica.



Za izradu instrumenata možete koristiti predmete koje imate u kući: plastične boce, posude, limenke, štapove, razne sjemenke

-izrada bubnja: na limenku nategnete balon i zavežete, štapići mogu biti od ražnjića i plutenog čepa ili jednostavno dvije olovke,



 -možete okrenuti limenke naopako, ili svirati na običnoj plastičnoj kanti ili boci



-izrada šuškalica :obične plastične boce ili posude, role od papira napunitesjemenkama, rižom ili što već imate u kući.

Možete ih bojati i ukrašavati po želji.



Kad ste napravili instrumente i lutku rukavicu, igra može početi. Dijete stavi rukavicu na ruku, vi ili drugo dijete uzima šuškalicu.

Dijete „mrav“ šeta sitnim „koracima“ po stolu , a osoba koja ima šuškalicu ga prati šuškanjem. Kad mrav stane prestane i šuškanje. Mrav može skočiti na neki predmet na stolu i to se poprati šuškanjem. Uloge se izmjenjuju.

U drugoj varijanti mrav može pratiti ritam šuškalice, kad šuškalica zašuška mrav krene, kad prestane mrav stane. Može šetati u bržem i sporijem ritmu.

Znamo da postoje i mravi vojnici, pa tako mogu marširati uz ritam bubnjeva.

Mravi se mogu prošetati i po djeci i odraslima, malo ih poškakljati, pomaziti,što će sigurno izazvati veselo raspoloženje.

* izraditi mravinjak i štapne lutkica (kazalište sjena)

Malo veću kutiju izrežete u obliku mravinjaka,zalijepite na nju tanju krpu,ako nemate može neki prozirniji papir.

Stavite iza svijeću.



Djeca nacrtaju mrava ili cvrčka, uz vašu pomoć ili pomoć fotokopirnog uređaja☺, kojeg zalijepite na deblji karton i izrežete. Zalijepite slamku ili štapić i lutke su gotove.

Ako nemate kutiju, možete samo raširiti plahtu, upaliti lampu iza nje, ugasiti svjetlo, uzeti lutke i čarolija sjena će početi.



<https://www.google.com/url?sa=i&url=https%3A%2F%2Fwww.rivrtici.hr%2Fsites%2Fdefault%2Ffiles%2Fdatoteke%2Fkazaliste_sjena.pdf&psig=AOvVaw32Wcrt8aGzl0P78bdoG0sX&ust=1590751674403000&source=images&cd=vfe&ved=0CAMQjB1qFwoTCPjC4f251ukCFQAAAAAdAAAAABAE>

Uživajte! Odgojiteljice jasličke skupine!

Foto: DV Zraka sunca, Pinterest, Dramsko-scenska skupina DV

 Smilje